*Temeljem Zakona o fiskalnoj odgovornosti ( NN 139/10 , 19/14 ) i Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila ( NN 78/11 , 106/12 i 130/13 ) ravnateljica Vrtića dana 11.10.2019.g. donosi*

**PROCEDURU ZAPRIMANJA RAČUNA**

**Članak 1.**

Ovim aktom uređuje se procedura zaprimanja i provjere računa te plaćanje po računima , osim ako posebnim propisima nije uređeno drukčije .-

**Članak 2.**

Postupak zaprimanja i provjere računa te plaćanje po računima obavlja se po slijedećoj proceduri :

ZAPRIMANJE RAČUNA

1. Ravnateljica Vrtića prima račiuna dobavljača za isporučenu robu , izvršene usluge i/ili radove i evidentira ih u knjizi Urudžbeni zapisnik sa upisom elemenata propisanih Zakonom. Na računu upisuje se datum primitka i redni broj iz urudžbenog zapisnika.

2. Račun se kompletira sa pratećom dokumentacijom ( narudžbenica , otpremnica , zapisnici o isporuci robe , izvršenih usluga i/ili radova , te ostala prateća dokumentacija ).

3. Ravnateljica Vrtića , kao osoba koja inicira nabavu , svojim potpisom na računu potvrđuje da račun odgovara naručenim i ugovorenim isporukama.

4. Potvrđeni račun se dostavlja u Računovodstvo.

PLAĆANJE RAČUNA

1. Primitak računa u računovodstvo evidentira se u Knjizi ulaznih računa sa svim potrebnim elementima propisanih Zakonom ,

2. Na računu se upisuje redni broj iz Knjige ulaznih računa ,

3. Račun se kontrolira da li ima sve potrebnme elemente propisane Zakonom i da li je matematički ispravan ,

4. Uredan i ispravan račun potpisuje Ravnateljica te svojim potpisom odobrava plaćanje računa ,

5. Računovodstvo plaća račun prema roku dospijeća naznačenom na računu ,

6. Plaćeni račun odlaže se u računovodstvu u Registrator ulaznih računa i slaže se po rednom broju iz Knjige ulaznih računa.

**Članak 3.**

Ova procedura je objavljena na oglasnoj ploči Dječjeg vrtića Gradac dana 11.10.2019.g. i stupa na snagu osmog dana od dana donošenja.

*Ravnateljica :*

*Dražena Radonić*

*Kl.oznaka: 400-01/19-01/01*

*Urbroj: 2147-22-01-19-02*